— У Групе савецкіх войск у Германіі. Шмат карыснага дала армія. Адслужыў і вярнуўся дамоў. Калі з сябрамі ганялі на матацыклах па Карагандзе, трапіў у аварыю. На бальнічным ложку захапіўся чытаннем. Трапілася пад рукі бабуліна кніжка дарэвалюцыйнага выдання пра з’яўленне памерлых жывым. Там прыводзіліся незвычайныя выпадкі. Стаў аналізаваць сваё мінулае. На службу ў армію мяне настаўляў карагандзінскі святар пратаіерэй Аляксандр Крываносаў, які быў адным з паплечнікаў архімандрыта Севасціяна, далучанага да ліку святых у 1996 годзе. Айцец Аляксандр даў мне шмат карысных парад, адпраўляючы ў армію. Перад тым як садзіцца ў аўтамашыну, абавязкова перахрысціцца, прамовіць малітву “Цару Нябесны” і папрасіць Божага бласлаўлення. Калі гэта немагчыма зрабіць адкрыта, памаліцца ў думках. Пасля завяршэння паездкі ці ў канцы працоўнага дня не забываць падзякаваць Усявышняму. Заўсёды памятаць пра Бога — і атрымаеш ад Яго бласлаўленне.